
Ehitusloa andmine (Malmi tn 8) 
1. ASJAOLUD JA MENETLUSE KÄIK
26.02.2016.a Narva Linnavalitsuse korralduse vastuvõtmiseks laekus ehitise omanikult ehitusloa taotlus (dok. reg nr. 1899/1-16) Malmi tn 8 Narva keskraamatukogu hoone (ehr kood 118007036) ümberehitamiseks (hoones evakuatsiooni- ja avariivalgustussüsteemi). Ehitusprojektiga (töö nr 023/20145, projekteerija OÜ Policert) on ettenähtud täita tuleohutusnõuded. 02.03.2016.a ehitusprojekt koos päringuga on suunatud kooskõlastamiseks Ida Päästekeskusele (dok. reg nr. 923/1-13.2). 17.03.2016.a ehitusprojekt on kooskõlastatud Ida Päästekeskusega. 
Esitatud dokumentides ehitusseadustiku §44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1.  Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Anda ehitusluba Malmi tn 8 Narva keskraamatukogu hoone (ehr kood 118007036)  ümberehitamiseks (evakuatsiooni- ja avariivalgustussüsteemi) vastavalt ehitusprojektile (töö nr 023/20145).
4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

